Svingmassen er en angivelse af, hvor jævnt du kan forvente at kunne køre ift, hvor hårdt du træder i pedalerne. Træner du hårdt, vil du skulle have brug for et tungt svinghjul for at kunne få en jævn og glat køreoplevelse. Træner du hårdt og træder godt til på en motionsctkel med lav svingmasse, vil du opleve små hak i rundløbet, hvilket ikke giver en rar og glat køreoplevelse. Som grundregel er en motionscykel med en svingmasse på 8 kg eller mere at foretrække for at få den bedste køreoplevelse. Men det afhænger meget af, hvad dine mål er med din træning. Kører du mindre kraftfuldt, vil en svingmasse med færre kg også kunne være et rigtig fint valg til dig.